Noverint universi quod ego Unbertus et uxor mea Emeldis donamus Deo et sanctis apostolis ejus Petro et Paulo, et ad locum Cluniacum, ubi prodesse magis quam preesse videtur donnus Maiolus, abba, aliquid de rebus nostris quæ sunt sitæ in pago Ostudunensi, in agro Montiosco, in ipsa villa: videlicet unum curtilum qui terminatur a mane terra Constancii, a meridie et a sero via publica, a cirtio terra francorum; et in alio loco unum pratum quod terminatur a mane terra francorum, a medio die via publica et aqua volvente, a cirtio terra dominica; et in alio loco aliud pratum terminatum a mane et a meridie terra francorum, a sero aqua volvente, a cirtio via publica. Infra istos terminos, medietatem harum rerum donamus ad prefatum locum, pro animarum nostrarum remedio; et faciant monachi quicquid voluerint. Qui autem contradixerit, auri libram unam componat, et poste firma et stabilis permaneat, stipulatione subnixa. S. Unberti et uxoris ejus Emeldis, qui fieri et firmare rogaverunt. S. Girberti. S. Odardi. S. Duranni. S. Alherii. S. Giraldi. S. Bernardi. S. Ugonis. S. Lantberti. S. Artaldi. S. Iterii, presbiteri. S. Rotlanni. S. Amici. S. Folherii, presbiteri. S. Girberti. S. Ansierii. S. Constantini. Josbertus scripsit, datavit feria IIII, mense martio, regnante Lothario rege anno XX.